ergo ang isang salaming bubog ay isang salaming metal; ergo ang mga pagkakabahagi ay hindi maliwanag, ergo ang pagiibaiba ay masama, ergo. papaano ang pagpapaliwanag mo, espiritu sastre at tinindihan ang mga ergo at ang mga mo ng boong diin at ikinindat ang mata na waring ang ibig sabihin, ay: luto ka na! ang ibig sabihin ay itong. ang bulong ni placido. kung gayon ay hindi mo nawatasan ang lisyon, budhing aba, na walang namumuwangan ay sumusulsol sa kapwa. ang boong klase ay hindi nagdamdam sa gayon, inari pang mainam ng marami ang pagkakatula, kayat nangagtawanan. kinagat ni placido ang kaniyang mga labi. ano ang pangalan mo? ang tanong ng pari. matigas na sumagot si placido. placido penitente, mukha ka pang placido soplon soplado. ngunit bibigyan kita ng penitencia dahil sa iyong mga sopladuria . at siyang siya sa kaniyang mga pasalisalikwat na pananalita, ay ipinag utos kay placido na sabihin ang lisyon. sa kalagayang yaon ng binata ay nagkaroon ng mahigit na tatlong mali.